Johan Oscar Smith

**Johan Oscar Smith** (1871–1943) var en norsk lekpredikant og frikirkeleder. Etter århundreskiftet dannet han en menighet, blant annet sammen med sin bror Aksel Smith, som da var tannlege, og Elias Aslaksen. Men det er Johan Oscar Smith som ble selve grunnleggeren av den frikirkelige menigheten som skulle bli til Brunstad Christian Church (også kjent som «Smiths venner»)

## Liv og virke
### Bakgrunn
Johan Oscar Smith ble født i Fredrikstad i 1871 og vokste opp i et kristent hjem. De første årene bodde de også i Kristiansand og i Kristiania. Etternavnet «Smith» er ikke utpreget norsk. Smiths far, født Christian Johannessen, endret navn til Christian Johannessen Smith (før Johan Oscar ble født) som forberedelse til emigrasjon til Australia eller New Zealand. Det ble imidlertid ikke til at han emigrerte, men det nye navnet fortsatte i familien.

I en alder av femten år, etter fullført skolegang og tid som urmakerlærling, dro Johan Oscar Smith til sjøs. Etter å ha seilt i koffardifart som ungdom, flyttet han til Horten, hvor han begynte på Sjømilitære Korps som 17-åring. Han oppnådde graden overkanonér, og tjenestegjorde i den norske Marinen i nesten 40 år.

### Kristenkall
Til å begynne med gikk Smith i en metodistkirke, men han fikk lite åndelig næring der. Da han 26 år gammel, den 17. mai 1898, omvendte han seg til Gud ombord på monitoren «Thor». Han utviklet en annen trosvei, og så ble korporal Theodor Ellefsen hans første tilhenger. 

Smith giftet seg med Pauline Pedersen i 1902. De skulle få seks barn.

Under første verdenskrig ble Smith og Aslaksen satt inn for å patruljere Norges vestkyst på kanonbåten «Sleipner». Mens de var på landpermisjon holdt de møter der det var mulig, og samlet dermed en gruppe mennesker som delte interesse for Smiths budskap.

Den forståelsen han fant frem til, er grunnlaget for Brunstad Christian Churchs lære som den skulle bli utformet.

Smith ville avsløre det han mente var utbredt overfladiskhet og hykleri i vanlige kirkesamfunn. Han var ikke utdannet i teologi, og la til grunn et praktisk og bokstavelig syn på Skriften, og forkynte om å leve i lydighet mot den og «vandre i lyset som Gud gir». Hans nøkkeltemaer var fullstendig seier over synd, transformasjon gjennom helliggjørelse og oppbyggingen av «Kristi legeme» (Kirken) på jorden. Smith var kompromissløs i sitt budskap og sin tro, til tross for at han stort sett stod alene i de første årene av sitt arbeid.

Johan Oscar Smith møtte betydelig motstand fra vanlige kirkesamfunn i Norge.  Helt i begynnelsen av 1900-årene så Norge en økt interesse for dåpen i Den Hellige Ånd (*[[Åndsdåp]]en*). Smith selv opplevde en slik dåp i 1900. Smith fokuserte på læren om lydighet mot Ånden, og trodde at gjennom slik lydighet er det mulig å bli renset fra iboende synd og ta del i en stadig økende del av kristen dyd. Han følte at andre la vekt på opplevelsen av å motta Ånden, men hadde mindre interesse for et liv i lydighet. I de tidligere årene av sin religiøse virksomhet snakket og skrev han om dette regelmessig, noe som førte til kritikk av Smith selv og den nye bevegelsen generelt, ikke minst fra den da fremvoksende pinsebevegelsen, ledet av Thomas Ball Barratt.

Johan Oscar Smith døde i sitt hjem i Horten etter et hjerteinfarkt i morgentimene den 1. mai 1943. Begravelsen hans var den største som Horten noen gang hadde sett, til tross for restriksjoner i Norge på grunn av den tyske okkupasjonen under andre verdenskrig.

Elias Aslaksen ble den ledende skikkelsen i menigheten etter Johan Oscar Smiths død.

## Bibliografi
* *[[Johan Oscar Smiths etterlatte brev]]* &ndash; en samling av brev skrevet av Johan O. Smith. Skjulte Skatters Forlag. 
* *Efeserbrevet og Ruts bok *, Skjulte Skatters Forlag. 
* *Stykker og referater av Johan O. Smith : fra Skjulte skatter 1912–1982*, Skjulte Skatters Forlag.  (Bind 1) &  (Bind 2)

## Referanser


## Litteratur
* ''Seilas mot Himmelens Kyst'' – biografi om Johan O. Smith skrevet av Kjell Arne Bratli. Skjulte Skatters Forlag 

## Eksterne lenker
* Biografisk fremstilling over Johan Oscar Smith skrevet av Kjell Arne Bratli
* Interaktiv dokumentar om Johan Oscar Smith  på www.brunstad.org